Møtereferat

|  |  |  |  |
| --- | --- | --- | --- |
| Til: | Fra tjenestemannsorganisasjonene: Fra arbeidsgiver:  **Arne Rønning** Tekna Frank Arntsen  **Jørn-Wiggo Bergquist**  Ove Borstad NTL **Sigbjørn Dalen**  **Tove Strømman** NTL (på Skype) Aud Magna Gabrielsen (vara)  **Lindis Burheim**  **Andreas Gjeset** Parat **Elin Sølberg** (vara)  **Jan Aage Mortensen** Forskerforbundet **Terese Brekke**  **Joar Flatås** LHVO, Driftsavdelingen Ingrid Volden  **Astrid Solberg** LHVO, Økonomiavd. og ØE-stab Sekretær: **Jens Petter Nygård/**  **Cecilie Holen**  Vararepresentanter **Helge Klungland**  Kari Karlsen Tekna  Per Einar Iversen Parat  Laila Strypet Forskerforbundet  Raymond Sterten Lokalt hovedverneombud, Driftsavdelingen  Gøril Lønvik Syrstad Lokalt hovedverneombud, Økonomiavd. og ØE-stab | | |
| Kopi til: | Tekna, NITO, NTL, Parat, Forskerforbundet, Personalavdelingen, Lillian Nilsen | | |
| Om: | **LOSAM-møte for LOSAM Økonomi og eiendom** | | |
| Møtetid: | 23.11.2016 kl. 08.30 -10.00 | Møtested: | Rom 201, Hovedbygget |
| Signatur: | CH | | |

**Agenda:  
1. Godkjenning av møteinnkalling**

Møteinnkalling godkjent. Sakspapirer bør sendes ut i forkant av møtet dersom det skal være en drøfting.

**2. Godkjenning av referat**

Referat på forrige møte ble gjennomgått og godkjent på slutten av møtet

**3. Samlokaliseringsprosjektet Fellesadministrasjonen (informasjon/drøfting)**

Helge Klungland informerte generelt om samlokaliseringsprosjektet som startet før sommeren for å samordne endret organisasjonsstruktur i allerede eksisterende og nye bygg. Det ligger an til kun mindre endringer i Økonomi og eiendom og flytting vil skje rundt påsken 2017. En planlegger utvidede lokaler på Moholt for å gjøre plass til flere medarbeidere. Det vil kunne bli noen midlertidige løsninger i en overgangsfase.

Tillitsvalgte påpekte at dette er mer en informasjon- enn en drøftingssak og Klungland svarte ut at det ligger an til få endringer innenfor Økonomi og eiendom. Der folk blir sittende der de sitter i dag, legges det ikke opp til omfattende hørings- og drøftingsrunder.

**4. Gjensidig informasjon**

a) informasjon fra arbeidsgiver

- nærværsprosent og andel midlertidig ansatte (se vedlegg)

Tillitsvalgte anmodet om å gå tilbake til fraværsprosent. For øvrig ingen kommentarer.

b) informasjon fra tillitsvalgte

- Forskerforbundet informerte om sterk økning i medlemsmassen

**5. Arbeid med innplasseringer (informasjon/drøfting)**

Arbeidsgiver gikk gjennom lysark, se vedlegg. Det jobbes med innplassering av medarbeidere som til nå ikke har blitt innplassert. I Økonomi og eiendom er det pr. nå 7 på liste, inkludert gavepensjonister mv.

Arbeidsgiver orienterte at langtidssykemeldte medarbeidere som er på permisjon uten lønn og uten fastsatt gjeninntredelsesdato har blitt innplassert i avdelingen, men det er ikke satt opp en konkret stilling i bemanningsplanen som erstattes med vikar.

Stegene for å fylle ubesatte stillinger er å vurdere medarbeidere som ikke er innplassert, dernest vikarer som allerede har et engasjement. Bruk av eksterne vikarer/ekstern utlysning vil eventuelt bli vurdert dersom det fremdeles er ubesatte stillinger.

Det er satt av midler til kompetansehevende tiltak. Omfanget av behov for kompetanseutvikling vil bli klarere i løpet av neste uke.

Prosessen med klager er at klagen går til nærmeste leder, vurderes av organisasjonsdirektøren og jurist og svares ut fortløpende. Tillitsvalgte uttalte at klagefristen burde vært satt etter at medarbeidere får mer klarhet i hvor den nye arbeidsplasser konkret vil være.

Tillitsvalgte uttalte at situasjonen ville vært roligere dersom en hadde informert at det netto vil være ledige stillinger på NTNU.

Lokalt hovedtillitsvalgte stilte spørsmål ved om medarbeidere har tilstrekkelig kompetanse i sin nye stilling ved årsskiftet, og dette ble bekreftet av arbeidsgiver.

Tillitsvalgte informerte at det er mange henvendelser fra urolige medarbeidere. Lokalt hovedverneombud Eiendom og drift uttrykte at innplassering er så rigid og ønsker at det skal tas mer menneskelige hensyn som ønske om geografisk plassering og arbeidsoppgaver. Arbeidsgiver informerte at hovedoppgaven er å sikre den beste organisasjonen for å trygge fremtidige arbeidsplasser. Denne utviklingen er helt i tråd med organisasjonstiltak som har pågått over mange år. Eneste forskjellen er at det nå går hurtigere enn før på grunn av hardere effektiviseringskrav, og har forståelse for at det kan virke utfordrende for noen i denne fasen.

NTL er urolig over at mange medlemmer melder at prosessen føles ikke god nok ifht informasjon og med endringer som ikke blir informert om før de skjer. Medlemmer er oppgitte og skuffet. NTL opplever å måtte ettergå avgjørelser arbeidsgiver tar, fordi man ikke helt stoler på at de er gjort i henhold til ROP og omstillingshåndbok. NTL har mottatt over 70 klager/innsynssaker. Det er mye på drift, men også spredt utover på alle fakultet. Flere andre har også kontaktet NTL, men ikke klaget.

NTL mener at det har vært en føring for arbeidet med planer at det ikke skal legges inn begrensninger og at ansatte som har hatt tilsvarende stillinger tidligere er kompetent. Planene skulle være oppgavebaserte, og ansatte skulle følge oppgavene.

Hovedfokus ved årsskiftet er å ha sikker drift, og arbeidsgiver vil vurdere og sørge for midlertidige løsninger i overgangsfasen.

Tillitsvalgte og verneombud uttrykte at mye uro kunne vært unngått dersom det ville vært avholdt informasjonsmøter tidligere i høst.

**6. Arbeid med oppstart nye avdelinger i Økonomi og eiendom (informasjon/drøfting)**

Arbeidsgiver orienterte om planene i henhold til lysark.

**7. Eventuelt**